PELASTUKSEN SOFAR
Armoa ja rauhaa Jeshua Messiaan nimessä!
Olemme jälleen kiitollisia siitä, että saamme olla kanssanne.
Tervetuloa!
Olemme iloisia ja kiitollisia ystävistämme,
jotka auttavat tässä maratonissa ja taistelussa,
johon Jumala on kutsunut tässä Israelin historian vaiheessa.
Jatkamme keskustelua täällä Tel Avivissa, Israelissa.
Emme saa koskaan loppuun mitään puheenaihetta,
koska on niin paljon puhuttavaa.
Viimeksi puhuimme liitoista ja Israelin kolmesta ihmisryhmästä.
Kerroimme, miten kaikki selviää, kun juutalaiset tulevat uskoon.
Silloin tuomme yhtenäisyyden maailmaan.
Tulin uskoon 30 vuotta sitten 25-vuotiaana.
Luulin silloin olevani ainoa juutalainen,
joka lopultakin ymmärtää Jeshuasta juutalaisessa kontekstissa.
Ajattelin, että nyt Israel tulee pian uskoon.
Ajattelit, että siihen menee muutama kuukausi.
Näytän heille profetiat! Tottakai he uskovat.
Jes. 53, Dan. 9, Jer. 31, Hes. 36... Kuinka sen voisi olla näkemättä?
Niin luulin.
Israel tulisi pian uskoon ja opettaisi seurakunnalle yhtenäisyyden.
Sitten tajusin, että juutalaisia uskovia on kolmenlaisia.
Jotkut uskovat kielilläpuhumiseen, ja toisten mielestä se on loppunut.
Näin on koko maailmassa, mutta israelilaisille ainutlaatuista on se,
että kun he lukevat luvatusta uudesta liitosta Jeremian kirjasta,
he ymmärtävät, että siinä Jumala kirjoittaa lain sydämiimme.
Se ei tarkoita laista luopumista. Lakia ei ole kumottu.
Laki on se, joka erottaa Israelin muista kansoista.
Jumala ei koskaan hylännyt meitä.
Jotta pysyisimme erillään muista kansoista, meidän täytyy pitää laki,
hengessä.
Lakia ei saa halveksia, koska se on pyhä ja puhdas.
Pitäkää se hengessä niin hyvin kuin voitte!
Pelastusta ei siitä kuitenkaan ole koskaan tullut.
Pelastus tulee vain uskosta siihen, miten Jumala on tehnyt puolestamme.
Jotkut ovat sitä mieltä, ettei lailla ole mitään merkitystä,
ja Abrahamin liiton ympäri- leikkaus erottaa meidät muista.
Tällaista on Herran ruumiissa Israelissa.
Rukoilkaa puolestamme!
Tarvitsemme yhteyttä uskovien yhteisöihin ja evankeliointityöhön.
Yhteys on tärkeää uskoville koko maailmassa.
Jeesus korosti, että kun olemme yhtä, kuten Hän ja Isä ovat yhtä,
maailma näkee totuuden.
Ei siis hienoja evankeliointi- menetelmiä tai teorioita, vaan ykseys.
Kuljemme Israelissa kansojen pyhien kanssa.
Ryhmissä on 20-50 ihmistä -
10-20 eri maasta.
Kadulla ihmiset näkevät sen:
korealaisia, brasilialaisia, eurooppalaisia, amerikkalaisia...
He ihmettelevät, miten niin monista kansoista on tullut ihmisiä yhteen.
He marssivat kaduilla Israelin lippuja heiluttaen. Ihmeellistä!
Heissä näkyy ykseys.
Eräs asia Daavidista ja Joonatanista.
Ensin oli ehdoton Abrahamin liitto,
sitten ehdollinen liitto, ja sitten taas ehdoton Uusi liitto.
Ovi avautui pakanakansoille.
- Kiitos Jumalalle! - Israelin täytyy ymmärtää,
että se on valittu olemaan valona ja siunauksena kaikille kansoille.
Muistatteko, että Daavid ja Joonatan tekivät liiton?
Kuningas Saul ja hänen poikansa Joonatan kaatuivat taistelussa -
Gilboan vuorella.
Daavid itki katkerasti Saulia, joka oli yrittänyt tappaa hänet.
Valtaistuimellaan Daavid kysyi palvelijoiltaan,
onko Joonatanin suvusta jäänyt jäljelle ketään,
jolle hän voisi tehdä hyvää?
Hänelle vastattiin, että jäljellä on Mefiboset, joka oli rampa.
Daavid pyysi tuoda hänet luokseen.
Palvelijat hakivat Mefibosetin kuningas Daavidin eteen.
Hän oli varmaankin peloissaan.
Mefiboset varmasti päästi housuihinsa,
kun Daavidin palvelijat tulivat hakemaan häntä.
Tuohon aikaan kun uusi kuningas pääsi valtaan,
kaikki entisen kuninkaan perijät tapettiin.
Mefiboset oli kuningas Saulin pojanpoika,
ja hän olisi ollut kruununperillinen.
Hän ajatteli, että Daavid tappaa hänet,
koska hän on uhka Daavidin kuninkuudelle.
Mutta mitä Daavid sanoo hänelle?
"Saat aterioida minun pöydässäni.
Isoisäsi kaikki viinitarhat ja talot ovat sinun,
ja annan sinulle palvelijoita työskentelemään viinitarhoillasi."
Kaikki tämä Daavidin ja Joonatanin liiton vuoksi.
Sanon tämän omalle sydämelleni ja teille:
Jos Daavid piti liittonsa ja toimi vastoin tapoja,
miten paljon enemmän Jumala pitää liittonsa,
jonka Hän on tehnyt Pääsiäiskaritsan verellä?
Luottakaa Jumalaan kaikessa ja eläkää Hänen kunniakseen!
Menemme lyhyelle tauolle.
Viemme teidät Israelin kaduille ja näytämme,
mitä Jumala tekee täällä teidän ansiostanne.
JUUTALAISELLE ENSIN 2013 KESÄKAMPANJA
Armoa ja rauhaa teille Nasaretista!
Vieressäni on Petros Amer.
En voi sanoin kuvailla, mitä Jumala on nyt tekemässä.
Omalla täydellisellä ajoituksellaan hän yhdistää arabit ja juutalaiset,
juutalaiset ja pakanat, yhdeksi uudeksi ihmiseksi.
Petros, miltä sinusta tuntuu -
tulla luoksemme Tel Aviviin tuomaan evankeliumia juutalaisille?
Miltä sinusta tuntuu arabina tulla juutalaisiin kaupunkeihin?
Jakov, kun luin kirjasi,
uskoin, että juutalaisten täytyy kuulla sanoma ensimmäisenä.
Silloin sain juutalaiset sydämelleni, koska rakastan heitä.
Halusin viedä sanoman heille,
ja kun luin kirjasi, tajusin, että se on hyvä antaa juutalaisille.
Aina kun menen Tel Aviviin evankelioimaan,
se virvoittaa minut.
On upeaa, kun Petros Amer tulee Nasaretista arabiryhmien kanssa -
Trumpet of Salvationiin Tel Aviviin ja muualle Israeliin.
Aina kun me tulemme teidän luoksenne, kuten tänään,
olen innoissani siitä, että saamme tuoda kansojen pyhiä,
emme vain juutalaisten keskuuteen, vaan myös arabien.
Se ei kuitenkaan olisi mahdollista ilman kansojen pyhiä,
jotka jatkuvasti rohkaisevat minua.
He siunaavat minua niin,
että voin julistaa evankeliumia juutalaisille ja arabeille -
näiden kansojen pyhien kanssa. Kuinka monesta maasta te olette?
Saksa, Kanada, Sveitsi, Ukraina, Kiina, Hong Kong,
Norja, Yhdysvallat, Serbia, Australia...
Ihmeellistä! Niin pienessä ryhmässä niin monta kansakuntaa!
Petros, mitä kertoisimme ystävillemme ympäri maailmaa?
Nämä eivät ole tulleet piknikille tai matkustelemaan,
vaan rakkauden tähden, ja me näemme sen.
He rakastavat meitä ja rukoilevat puolestamme.
He tulevat tänne rukoilemaan, julistamaan -
ja jakamaan traktaatteja arabeille ja juutalaisille.
Teemme yhdessä pian upeaa työtä Nasaretissa.
Arabit odottavat ulkomaalaisilta lahjoja.
Tulemme tekemään hienoa työtä yhdessä, kiitos!
Yli 6 vuotta Israelissa on etsitty juutalaisten ja arabien sovintoa -
ja konfliktin ratkaisua.
Jeshua on ainoa ratkaisu.
Annamme heille Jeshuan.
Sovinto valtakunnan evankeliumilla -
arabien, pakanakansojen ja juutalaisten kesken.
Yksi uusi ihminen. Se on ainoa keino tehdä sovinto.
Politiikka ei siihen pysty,
vaan ainoastaan kuninkaiden Kuninkaan, Jeshuan, evankeliumi -
Israelin Jumalan kunniaksi ja ylistykseksi. Shalom Nasaretista!
Olemme Nasaretin keskustassa, ja jakaannumme kahteen ryhmään.
Toinen ryhmä lähtee jakamaan kirjallisuutta ohikulkeviin autoihin -
alueen pääväylälle.
Toinen ryhmä menee laulamaan keskustaan.
Jumala tekee ihmeellisiä asioita teidän ansiostanne.
Ihmiset ovat avoimia ja etsivät totuutta.
Ei tarvitse muuta kuin tulla heidän luokseen,
niin tunnin kuluttua satoja, ellei tuhansia, traktaatteja on jaettu.
Kansojen pyhät ovat tulleet tällä kertaa arabien luo.
Rukoilkaa, ja mikä tärkeintä, tulkaa mukaan!
Siunausta täältä Nasaretin arabiaktiosta!
Arabit, pakanakansat ja juutalaiset - yksi uusi ihminen!
Evankeliointia Pyhän Hengen voimalla.
Yksi uusi ihminen - se on todellinen sovinto.
Ettekö haluaisi lähteä kanssamme kaduille?
Teemme tätä ympäri vuoden, ja kutsumme teidät mukaan.
Kaikkivaltias Jumala käyttää meitä tavallisia ihmisiä.
Tulkaa mukaan kokemukseen, joka muuttaa elämänne!
Se muuttaa elämän, olet oikeassa!
Jumala ei etsi lahjakkaita ja kaikkitietäviä ihmisiä.
Hän etsii sydämiä.
Hän etsii ihmisiä, jotka ovat käytettävissä.
Älä luule, että tarvitset teologian tutkintoa tai raamattukoulua.
Minä en muuten ole koskaan käynyt raamattukoulua.
En edes käynyt lukiota loppuun.
Kun sydän saa kosketuksen totuuteen,
ja Jumala on laskenut uuden perustuksen,
vain taivas on rajana.
Eräs 80-vuotias nukkui puutarhassamme Jaffassa.
Hän tuli takaisinkin useita kertoja 81- ja 82-vuotiaana.
Hän rikkoi oman ennätyksensä tulemalla 81- ja 82-vuotiaana.
Se osoittaa, että hän ymmärsi, mitä Jumala tekee täällä.
Tule siis mukaan tähän mullistavaan kokemukseen!
Ota osaa Jumalan työhön!
Tästä haluankin sanoa jotain.
Ihmiset ajattelevat, että pyhäpäivä on lomailua varten.
Silloin voi vaikkapa maata rannalla.
Raamatussa pyhäpäivä oli temppeliin menoa varten.
Silloin vaellettiin ylös Jerusalemiin -
viettämään pääsiäistä, helluntaita ja lehtimajanjuhlaa.
Nämä olivat heidän pyhäpäiviään.
He toivat uhreja ja vaelsivat ylös Jerusalemiin.
Nykyään juhlapäivinä vain lepäillään.
Palataan liittoihin.
Havaitsimme, että Abrahamin liitto oli ehdoton,
Siinain liitto oli ehdollinen, ja Uusi liitto oli taas ehdoton,
ja ovi on auki pakanakansoille.
Ensin eräs asia Mooseksesta, ja sitten opetan yhden heprean sanan.
Se on hieno oivallus syvällisestä totuudesta,
joka auttaa sinua ymmärtämään, mitä Jumala voi tehdä sinulle.
Joosua 1:2: "Minun palvelijani Mooses on kuollut..."
Jumala puhuu Joosualle.
Nouse siis ja vie kansa luvattuun maahan.
Moosekselle olisi voitu antaa kaikenlaisia titteleitä:
lainantaja, suuri kenraali, joka vapautti Israelin Egyptistä,
suuri ihmeidentekijä, joka halkaisi Punaisen meren.
Nykyään jos joku tekee vähän jotakin, hän toitottaa maailmalle:
"Katsokaa, olen parantaja ja suuri ihmeidentekijä!"
Raamattu kuvasi Moosesta Jumalan palvelijaksi.
Hän ei saanut yhtään hienoa titteliä.
Hän oli kuitenkin Vanhan liiton jättiläinen.
Samoin Uudessa liitossa Paavalia sanottiin Jumalan palvelijaksi.
Parempaa titteliä ei voi Jumalan edessä saada.
Jumalan palveleminen merkitsee ihmisten palvelemista.
Siksi Jeshua pesi jalkamme ja sanoi tulleensa palvelemaan.
Se on suurin titteli mitä kukaan voi saada.
Jumalaa ei kiinnosta uskonto.
Hän haluaa nähdä sydämesi,
ja se näkyy siinä, miten kohtelet muita ihmisiä.
Katsokaa noita Kristuksen ruumiin supertähtiä,
joita ei voi edes lähestyä!
Mitä olemmekaan tehneet evankeliumille?
Haluan vielä paneutua yhteen raamatunkohtaan.
Tämän totuuden tajuaa vain hepreaksi.
Palavan pensaan kokemuksen jälkeen Jumala sanoi Moosekselle:
2. Moos. 3:16: "Mene ja kokoa Israelin vanhimmat ja sano heille:
Herra, teidän isienne Jumala,
Aabrahamin, Iisakin ja Jaakobin Jumala, on ilmestynyt minulle -
ja sanonut: 'Totisesti minä pidän teistä huolen ja pidän silmällä,
mitä teille tapahtuu Egyptissä..."
Tuota, joka on käännetty "pitää huolta ja pitää silmällä",
ei ymmärrä kuin hepreaksi.
Se on syvällinen totuus, jonka Jumala haluaa kertoa meille.
Hepreaksi se on: "pakod pakadti".
Ei se tarkoita huolenpitoa.
Sillä on ihmeellinen merkitys.
Pakod tarkoittaa Jumalan vierailua, ja se esiintyy Raamatussa usein.
Esimerkiksi Joosef sanoi veljilleen, että Jumala "pakod jifkod etchem",
eli Jumala vierailee luonanne ja päästää teidät pois tästä maasta.
Mistä tämä sana tulee,
jolla Jumala lupaa käydä ihmisten luona tehdäkseen historiallisia tekoja?
Se on samasta juuresta kuin "pekuda" eli "komento" tai "käsky",
ja "mefaked" eli "komentaja".
Siis pakod: vierailen luonasi,
pekuda: komennan sinua vieraillessani luonasi,
mefaked: komentaja.
Jumala siis sanoo, ettei Hän koskaan vieraile ihmisten luona,
että he tulisivat hyvälle mielelle.
Jumala on komentaja, ja vierailuun liittyy aina komento.
Katsotaan esimerkiksi Moosesta.
Jumala vieraili palavassa pensaassa ja komensi:
"Vie kansani pois Egyptistä!"
Hän vieraili Gideonin luona: "Vapauta kansani midianilaisista!"
Hän vieraili Jeremiaan luona: "Puhu kansalleni..."
Jumala ei koskaan vieraile antamatta komentoa.
Hän tahtoo, että annamme Hänen olla Komentajamme.
Kun Hän vierailee Messias Jeshuassa, ja Pyhä Henki tulee asumaan meihin,
se ei tapahdu siksi, että meille tulisi hyvä olo.
Hän komentaa meitä tekemään opetuslapsia. Hän on Komentajamme.
Eikö olekin ihmeellistä?
Nähdään ensi viikolla! Siunausta!
Tulkaa mukaan taas ensi viikolla! Rukoilemme, että tämä rohkaisi teitä -
astumaan suuren askeleen eteenpäin tiellänne Jumalan kanssa -
kohti voittoa.
Olemme olleet täällä Israelissa -
yli 30 vuotta -
kaduilla -
tuomassa ilosanomaa Jeesuksesta -
hinnasta välittämättä.
Lähetyssaarnaajia! Häipykää!
Ettekö häpeä!
Jos tulette takaisin, niin lyömme niin että veri virtaa!
Rukouksenne ja tukenne -
auttavat meitä viemään pelastuksen sanomaa -
Hänen rakkaalle kansalleen.
Te teette tämän mahdolliseksi.
Tulkaa mukaan Trumpet of Salvationin perheeseen!
Soita ruudussa näkyvään numeroon.
Suomennos: Hannele Tainio